Porno on igal juhul konstruktiivne tegevus (vähemalt oma taastootva funktsiooni poolest, isegi kui see jääb kummi tõttu sümboolseks), mõrvamine seevastu on aga destruktiivne akt. Porno paradoksaalne jõud seisneb selles, et destruktsioon ei tekita enamikus inimestes sugulist erutust. Viimast omakorda käsitletakse kui ühiskonda destruktureerivat nähtust. Nojah. Pornokomisjoni asemel võiks ju olla näiteks tunnustatud Eesti maitse komisjon  üks selline  sisult samuti füsioloogiline meil juba on. Igatahes on siin kulturoloogide ja ajaloolaste jaoks üks teema ripakil: Pornokomisjon kui sümptom. Töö peaks andma põhjaliku ülevaate porno konstrueerimisest ja selle reguleeritavuse-idee kujunemisest.